Mejland ble født og oppvokst i bygden Nordreisa i Troms. På farssiden var Mejland av norsk og samisk opphav fra plassen Meiland i Skjervøy. På morssiden var han av finsk innvandrerslekt fra Vadsø i Finnmark. Han var oldebarn til sáhkku-spilleren Nils Olsen på Haukøya. Mejland tok gymnas og handelsutdannelse i Oslo og studerte senere botanikk ved Universitetet i Oslo uten å fullføre en grad. Han behersket norsk, finsk og samisk.